నాగచైతన్య కథానాయకుడిగా వారాహి చలనచిత్రం పతాకంపై నిర్మాణమవుతున్న చిత్రానికి ‘యుద్ధం శరణం’ అనే టైటిల్ నిర్ణయించారు. లావణ్యా త్రిపాఠి నాయికగా నటిస్తోన్న ఈ చిత్రంతో కృష్ణ ఆర్.వి. మారిముత్తు దర్శకునిగా పరిచయమవుతున్నారు. శ్రీకాంత్ నెగటివ్ రోల్లో కనిపించనున్నారు. ఆదివారం ఫస్ట్ లుక్ పోస్టర్ను విడుదల చేశారు. పూర్తి స్థాయి యాక్షన్ ఎంటర్టైనర్గా రూపొందుతోన్న ఈ చిత్రానికి ‘యుద్ధం శరణం’ టైటిల్ సరిగ్గా సరిపోతుందని చిత్ర సమర్పకుడు సాయి కొర్రపాటి చెప్పారు. ‘‘నాగచైతన్య రూపం, ఆయన పాత్ర చిత్రణ చాలా వైవిధ్యంగా ఉంటాయి. ఆయన కెరీర్లో ఇది బెస్ట్ ఫిల్మ్గా నిలుస్తుందనే నమ్మకం ఉంది. శ్రీకాంత్, రావు  రమేశ్వి చాలా కీలక పాత్రలు. మురళీశర్మ, రేవతి పాత్రలు ప్రత్యేక ఆకర్షణగా నిలుస్తాయి. చిత్రీకరణ చివరి దశలో ఉంది. ఓ వైపు పోస్ట్ ప్రొడక్షన్ పనులు వేగంగా జరుగుతున్నాయి. జూలై 15న మొదటి టీజర్ను విడుదల చేస్తాం. ఇదే నెలలో పాటల్ని, ఆగస్ట్లో చిత్రాన్నీ విడుదల చేస్తాం’’ అని ఆయన తెలిపారు. ‘జెంటిల్మన్’ ఫేమ్ డేవిడ్ ఆర్. నాథన్ కథ అందించిన ఈ చిత్రానికి మాటలు: అబ్బూరి రవి, సంగీతం: వివేక్ సాగర్ (‘పెళ్లిచూపులు’ ఫేమ్), ఛాయాగ్రహణం: నికేత్ బొమ్మి, లైన్ ప్రొడ్యూసర్: కార్తికేయ, సమర్పణ: సాయిశివాని, నిర్మాత: రజని కొర్రపాటి.
nagachaitanya kathaanaayakudigaa varahi chalanachitram pataakampai nirmaanamavutunna chitraaniki ‘yuddham saranam’ ane titil nirnayinchaaru. lavanya tripaati naayikagaa natistonna ee chitramtho krishna ar.vi. maarimuttu darsakunigaa parichayamavutunnaaru. srikant negative rollo kanipinchanunnaaru. aadivaaram fust luk postarnu vidudala chesaru. puurti sthaayi action entertainerga roopondutoonna ee chitraaniki ‘yuddham saranam’ titil sarigga saripotundani chitra samarpakudu saayi korrapati cheppaaru. ‘‘nagachaitanya roopam, aayana paatra chitrana chala vaividhyamgaa untaayi. aayana kereerlo idhi best filmga nilustundane nammakam undi. srikant, raavu  rameshwi chala keelaka paatralu. muralisarma, revati paatralu pratyeka aakarshanagaa nilustaayi. chitreekarana chivari dasalo undi. oo vaipu post production panulu vegamgaa jarugutunnaayi. juulai 15na modati teasernu vidudala chestam. ide nelalo paatalni, aausastlo chitraannii vidudala chestam’’ ani aayana telipaaru. ‘gentilman’ fame david ar. nathan katha andinchina ee chitraaniki maatalu: abburi ravi, sangeetam: vivek sagar (‘pellichoopulu’ fame), chayagrahanam: niket bommi, line producer: kaartikeya, samarpana: saayisivaani, nirmaata: rajani korrapati.